CELEX: 62013CN0477
Language: lt
Date: 2013-09-05 00:00:00
Title: Byla C-477/13: 2013 m. rugsėjo 5 d. Bundesverwaltungsgericht (Vokietija) pateiktas prašymas priimti prejudicinį sprendimą byloje Eintragungsausschuss bei der Bayerischen Architektenkammer prieš Hans Angerer

23.11.2013   
            
            
               LT
            
            
               Europos Sąjungos oficialusis leidinys
            
            
               C 344/46
            
         2013 m. rugsėjo 5 d.Bundesverwaltungsgericht (Vokietija) pateiktas prašymas priimti prejudicinį sprendimą byloje Eintragungsausschuss bei der Bayerischen Architektenkammer prieš Hans Angerer
   
   (Byla C-477/13)
   2013/C 344/79
   Proceso kalba: vokiečių
   
      Prašymą priimti prejudicinį sprendimą pateikęs teismas
   
   
      Bundesverwaltungsgericht
   
   
      Šalys pagrindinėje byloje
   
   
      Kasatorius: Eintragungsausschuss bei der Bayerischen Architektenkammer
   
   
      Kita kasacinio proceso šalis: Hans Angerer
   
      Prejudiciniai klausimai
   
   
               1)
            
            
               
                           a)
                        
                        
                           Ar „specifinės ir išskirtinės priežastys“, kaip jos suprantamos pagal direktyvos (1) 10 straipsnį, yra tos aplinkybės, kurios apibrėžiamos toliau nurodytais atvejais (a-g punktai), ar, be šių aplinkybių, dar turi egzistuoti „specifinės ir išskirtinės priežastys“, dėl kurių pareiškėjas neatitinka direktyvos III antraštinės dalies II ir III skyriuose nustatytų reikalavimų?
                        
                     
                           b)
                        
                        
                           Kokio pobūdžio „specifinės ir išskirtinės priežastys“ turi būti pastaruoju atveju? Ar tai turi būti asmeninės, pavyzdžiui, biografinės priežastys, dėl kurių atvykęs darbuotojas išimtiniais atvejais neatitinka direktyvos III antraštinės dalies II skyriuje nustatytų automatinio kvalifikacijos pripažinimo reikalavimų?
                        
                     
         
               2)
            
            
               
                           a)
                        
                        
                           Ar architekto sąvoka, kaip ji suprantama pagal direktyvos 10 straipsnio c punktą, reiškia, kad, be techninio pobūdžio veiklos, susijusios su statinių projektavimu, statybos priežiūra ir statyba, atvykęs darbuotojas kilmės valstybėje narėje taip pat užsiėmė meninio projektavimo, miestų planavimo, statybos ekonomikos ir prireikus paminklosaugos veikla arba galėjo užsiimti šia veikla baigęs mokslus, ir, jei taip, kokiu mastu?
                        
                     
                           b)
                        
                        
                           Ar architekto sąvoka, kaip ji suprantama pagal direktyvos 10 straipsnio c punktą, reiškia, kad atvykęs darbuotojas turi universitetinio lygio išsilavinimą, kuris iš esmės orientuotas į architektūrą ta prasme, kad be techninių klausimų, susijusių su statinių projektavimu, statybos priežiūra ir statyba, į architektūrą taip pat įtraukiami su meniniu projektavimu, miestų planavimu, statybos ekonomika ir prireikus su paminklosauga susiję klausimai, ir, jei taip, kokiu mastu?
                        
                     
                           c)
                        
                        
                           
                                       i)
                                    
                                    
                                       Ar a ir b punktuose nurodytais atvejais svarbu, kaip profesinis vardas „architektas“ paprastai vartojamas kitose valstybėse narėse (direktyvos 48 straipsnio 1 dalis),
                                    
                                 
                                       ii)
                                    
                                    
                                       ar pakanka nustatyti, kaip profesinis vardas „architektas“ paprastai vartojamas kilmės valstybėje narėje ir priimančiojoje valstybėje narėje,
                                    
                                 
                                       iii)
                                    
                                    
                                       ar iš direktyvos 46 straipsnio 1 dalies antros pastraipos galima nustatyti veiklos, susijusios su paprastai Europos Sąjungos teritorijoje vartojamu profesiniu vardu „architektas“, rūšis?
                                    
                                 
                     
         
      (1)  2005 m. rugsėjo 7 d. Europos Parlamento ir Tarybos direktyva 2005/36/EB dėl profesinių kvalifikacijų pripažinimo (OL L L 255, p. 22).